El a precizat că va fi şi o perioadă de analiză în primul rând pe PNRR şi pe fiecare obiectiv, iar după 10 iunie o să stea de vorbă în coaliţie.
Premierul Marcel Ciolacu a fost întrebat duminică la Antena 3 dacă ia în calcul o remaniere guvernamentală.
”Dacă se va impune, categoric. Vom vedea. Va fi şi o perioadă de analiză în primul rând pe PNRR şi pe fiecare obiectiv. Mai mult ca sigur după 10 iunie o să stăm de vorbă în coaliţie”, a declarat premierul Ciolacu.
Despre atacurile dintre cele două partide, Ciolacu a spus că ”îi place să creadă că au intrat într-o normalitate”.
”Între timp, am înţeles cu toţii că sunt miniştrii României, indifferent de culoarea politică şi avem un vot de la români şi o responsabilitate”, a spus el.